Fillon shfaqja e dokumentarit “Revenge of the Electric Car”
Në këtë dokumentar, adhuruesit do të kenë rastin të shohin kthimin e suksesshëm të makinës elektrike
Në dokumentarin e tij të vitit 2006, “Kush e eliminoi Makinën Elektrike?” regjisori i filmit Kris Pein i ka hedhur një vështrim lindjes dhe shuarjes së parakohshme të makinës elektrike që funksionon me bateri në mesin e viteve 1990. Tani Pein ka bërë një dokumentar tjetër të quajtur ose Hakmarrja e Makinës Elektrike. Në këtë dokumentar, adhuruesit do të kenë rastin të shohin kthimin e suksesshëm të makinës elektrike në industrinë e prodhimit të makinave në mbarë botën. i hedh një vështrim zhvendosjes historike të fokusit brenda industrisë së makinave, të regjistruar mes vitit 2007 dhe 2010. Regjisori i filmit Kris Pein trajton biografinë e katër udhëheqësve të cilët i kanë dhënë drejtim të ri kompanive të tyre gjatë recesionit ekonomik dhe ndihmës financiare të qeverisë për industrinë e makinave. Nënpresidenti i General Motors Bob Lutz ka inkurajuar firmën e tij të ndërtojë një makinë elektrike, një program të cilin kompania e kishte braktisur në vitet 1990. Tani GM është kthyer në treg me makinën elektrike Chevy Volt. Chevy Volt doli në treg në dhjetor të 2010-tës. Një muaj më vonë në Detroit, ajo shpallet “Makina e vitit” në Panarin Ndërkombëtar të Makinave në Amerikën Veriore. Rastësisht në këtë ngjarje zoti Lutz u takua me një miliarder dhe sipërmarrësin Elon Musk. Sipërmarrësi Musk ka provuar fatin me ndërtimin e një makine elektrike sportive të quajtur Tesla Roadster. Në inagurimin e kësaj makine në vitin 2008, ai kishte thënë se sheh një të ardhme. Pavarësisht nga shpresat e mëdha, rruga e kompanisë Tesla është e vështirë dhe kompania ishte pranë falimentimit. Edhe drejtuesi i kompanisë Renault-Nissan Karlos Gohn zgjedh të njejtën rrugë. Ai e lidhi suksesin e kompanisë me suksesin e Nissan Leaf, një makinë elektrike e cila mund të funksionojë pa u karikuar në një distancë prej 160 kilometrash. Përveç këtyre emërave të njohur të industrisë, regjisori Pein prezanton edhe fqinjin e tij, Greg “Gadget” Abbot. Analistët e industrisë thonë se shitjet e makinave elektrike nga viti 2017 do të arrijnë në 360 mijë në Shtetet e Bashkuara dhe rreth 1,3 milionë në mbarë botën. Dave Simison dhe Betsi Heney morën pjesë në prezantimin e filmit Revenge of the Electric Car në periferi të Uashingtonit. Filmi i regjisorit Kris Pein sugjeron se blerësit e parë të këtyre makinave do të ndihmojnë në hapjen e një kapitulli të ri në historinë e industrisë së makinave—një epokë pa karburant që mund të jetë lajm i mirë për biznesin, konsumatorët dhe mjedisin.